Bastiment b' 276 immigrant li ġew salvati fil-Meditteran jinsabu bejn sema u ilma jistennew li jitħallew jidħlu f'xi port. Il-bastiment ta' salvataġġ Spanjol, Open Arms, tella' lill-immigranti minn fuq dgħajjes żgħar fi tliet operazzjonijiet differenti. Fi stqarrija, l-għaqda mhux governattiva qalet li l-ewwel grupp ta' 83 ġie salvat fit-8 ta' Settembru, u waqt li kienu qed jistennew il-permess biex jidħlu f'xi port, tellgħu 193 persuna f'żewġ salvataġġi oħrajn. Is-sidien tal-bastiment qed jitolbu biex il-bastiment jitħalla jidħol f'xi port.